
Ред
 за подаване и приемане на сигнал за дете в риск в ДГ „ Мир гр. Мездра с разновъзрастова група с. Долна Кремена

І Кога, кой и къде може да подава сигнал за дете в риск?
1. Кога се подава сигнал за дете в риск?
Съгласно Закона за закрила на детето, чл. 7 
(1) „Лице, на което стане известно, че дете се нуждае от закрила, е длъжно незабавно да уведоми дирекция „Социално подпомагане”, Държавната агенция за закрила на детето или Министерството на вътрешните работи. 
(2) Същото задължение има и всяко лице, на което това е станало известно във връзка с упражняваната от него професия или дейност, дори и ако то е обвързано с професионална тайна”.

2. Кой може да подава сигнал за дете в риск от насилие и тормоз?
От страна на детската градина всеки един професионалист, работещ в системата на образованието, може да подаде сигнал към отдел „Закрила на детето” по местоживеене на детето. Това може да бъде директор, учител, помощник-възпитател, хигиенист, служител от непедагогическия персонал и т.н. Сигналът може да бъде подаден от името на детската градина, на Координационния съвет, като се описва цялата събрана информация по случая. По този начин се действа институционално и се подкрепя учителят, който е установил тормоза и риска за детето. Когато сигналът се отнася за дете в риск, сигналът ще бъде проучен от социалния работник, дори да е подаден анонимно. В случай на подозрение за ситуация на тормоз, всеки служител в детската градина може да проведе консултация като се свърже с Националната телефонна линия за деца и разговаря с експерт на телефон 116 111.

3. Къде може да се подава сигнал за дете в риск от насилие и тормоз?
Към Държавната агенция за закрила на детето функционира Национална телефонна линия за деца 116 111. Националната телефонна линия за деца предоставя консултиране, информиране и помощ по всякакви въпроси и проблеми, свързани с деца. Към нея при необходимост могат да се обръщат за съдействие и професионалисти. Националната телефонна линия за деца с номер 116 111 е с национално покритие, достъпна от територията на цялата страна, напълно безплатна за обаждащите се, независимо дали звънят от стационарен или мобилен телефон. Тя функционира 24 часа в денонощието. 
Според Координационния механизъм, в случай че сигналът за насилие бъде приет от някой от визираните органи за закрила – получен от дирекция „Социално подпомагане“/Отдел за закрила на детето, Държавната агенция за закрила на детето или Министерството на вътрешните работи, съгласно чл. 7 от Закона за закрила на детето той е длъжен да уведоми за това останалите незабавно до 1 час от регистриране на сигнала, включително по телефон и факс. Сигналът се изпраща в дирекция „Социално подпомагане” по настоящия адрес на детето
Съгласно Правилника за прилагане на Закона за закрила на детето (чл. 10, ал. 5) в случаите, отнасящи се до насилие над дете, се разглеждат и анонимни сигнали.
Съгласно Координационния механизъм във всеки един отдел „Закрила на детето” при  дирекция „Социално подпомагане” началникът на отдела е на разположение, като той определя отговорен социален работник. В отдел „Закрила на детето” определеният отговорен социален работник извършва проверката на сигнала до 24 часа от постъпване на сигнала. При проучването на сигнала социалният работник може да потърси съдействие от страна на детската градина – информация за детето, за взаимоотношенията му с децата, впечатленията на учителите, т.е. информация, с която да бъде направена оценка на случая. При проучването на сигнала и предприемането на действия се изисква работа в екип от страна на различни специалисти. От една страна, за да се направи точна оценка, а от друга, за да бъдат съгласувани действията на различните специалисти. В случай, че бъде установен риск за детето, то ще бъде отворен случай, т.е. ще бъдат предприети мерки за закрила. Ще бъде изготвен план, в който ще бъдат описани планираните мерки, като социалният работник ще следи за изпълнението на плана. В работата с децата и техните семейства всеки професионалист има своята роля. Ролята на социалния работник е свързана с проучване на семейната среда и предприемане на мерки за закрила. В същото време той има правомощията и ангажимента да консултира родителите, да подпомогне тяхната ангажираност в работата с детето на равнище детска градина. Социалният работник може да консултира семейството, да насочи родителите и детето към подходящи социални услуги и консултации. 
Мултидисциплинарният екип на местно равнище следва да си постави единна стратегическа цел, за постигането на която следва да изготви съвместен план за действие с разписани конкретни задачи със срок за изпълнение. Всеки един от посочените по-горе участници в мултидисциплинарния екип набелязва и предлага на останалите от екипа конкретни задачи по случая, които да изпълни, съобразно собствените си правомощия и в съответствие с нормативната уредба. Конкретните задачи за изпълнение следва да бъдат зададени така, че да може всеки участник да действа съобразно оперативната си самостоятелност, като изпълнението на конкретните дейности и задачи бъде подкрепено със съдействието на останалите участници и в същото време това да спомогне за крайния резултат – дългосрочна цел, която трябва да гарантира в най-голяма степен интереса на засегнатото дете. Работата в екип ще даде възможност и за обратна връзка между различните специалисти, работещи с детето и неговото семейство, за успехите или трудностите при изпълнението на планираните цели.









Схема на задължението за съдействие по чл. 7, ал. 1 и ал. 2 от Закона за закрила на детето и свикване на мултидисциплинарния екип за взаимодействие при сигнал за дете, жертва на насилие или в риск от насилие
При сигнал за насилие отдел „Закрила на детето“:
 Определя отговорник по случая.
Проверява сигнала до 24 часа от постъпването му.
24 часа
МВР (РУ)
ДСП (ОЗД)
За дете, нуждаещо се от закрила – незабавно се уведомява
една от следните институции:
незабавно
Изпраща: доклад, копие от получения сигнал
 и насрочва работна среща на екипа
ДАЗД
В най-кратък срок се провежда 
работна среща на мултидисциплинарния екип 
(ръководи се от отговорника по случая от ОЗД) и се изготвя протокол с ангажименти, отговорници и срокове.
Полиция
Отговорно лице
Съдия,
Прокурор
Социална услуга
Отговорно лице
Лекар
Училище/ДГ
Отговорно лице
Община
Отговорно лице





4. Закрила на децата и техните права.
Закрилата на децата е част от опазването и насърчаването на благосъстоянието на децата. Това се отнася до дейности на държавно и институционално ниво за защита на отделни деца, които страдат или са изложени на риск от страдание, значителна вреда.
Принципи на закрила:
· закрилата и благосъстоянието на детето трябва да бъдат от първостепенно значение при всички действия;
· всички професионалисти, които контактуват с деца трябва да осъзнават възможността за малтретиране и пренебрегване на детето и нуждата да бъдат бдителни през цялото време;
· децата трябва да бъдат изслушвани, да бъдат приемани на сериозно и техните коментари напълно да се оценяват;
· услугите по закрила на детето трябва да бъдат достъпни до всички членове на обществото;
· децата трябва да бъдат информирани по подходящ и подкрепящ начин относно техните права, как да се предпазват от различни форми на насилие, към кого да се обърнат.
5. Начини, по които децата могат да разкрият злоупотреба и насилие:
· разговор;
· игри;
· рисунки;
· поведение.
Ако дете разкрие злоупотреба, има няколко стъпки, които можете да предприемете:
· слушайте детето внимателно;
· покажете му, че е направило правилното нещо;
· уверете го, че не е негова вина;
· кажете му, че му вярвате;
· не говорете с предполагаемия насилник;
· обяснете какво ще направите след това;
· не забравяйте съобщаването на злополуката.
Обратна информация:
· важно е да бъдем винаги честни с детето;
· да му покажем, че тази тема не е “табу” и, че детето може да говори за нея, когато е готово;
· да му създадем усещане за сигурност и доверие;
· никога не го “притискаме” да говори, ако то не е потърсило контакт само. Трябва да помним, че тази тема за децата е свързана с тежки емоционални преживявания, като срам, вина, ярост, чувство за омърсеност, унизение, безпомощност и т.н.;
· когато детето е готово потърсете помощ от специалист.
Завишен риск от злоупотреба с деца с увреждания:
· децата с увреждания имат значително по-голяма вероятност да бъдат малтретирани, отколкото децата без увреждания;
· злоупотребата често не се признава и не се докладва. Няколко проучвания разкриват доказателства, че насилие не се докладва в Обединеното кралство и други страни (Stalker et al 2010);
· честотата на злоупотребите е 3-4 пъти по-голяма за децата с увреждания, отколкото за тези без (Sullivan and Knutson, 2000);
· децата с комуникационни увреждания, или „поведенчески разстройства“, са с 5-7 пъти по-висок риск от злоупотреба.



Настоящият Ред за подаване и приемане на сигнали за дете в риск в ДГ „Мир“ с разновъзрастова група с. Долна Кремена е обсъден и приет на заседание на общо събрание с протокол № 8/19.03.2025 г., решение № 3 , на заседание на педагогически съвет с протокол № 9/18.03.2025 г., решение № 9, на заседание на обществен съвет с протокол №  /      2025 г. и утвърден със заповед на директора № 274/21.03.2025г.


Приложения:
1.Формуляр – образец за  предложения, жалби, оплаквания и сигнали.

Приложения:

